MÓRÁGY KÖZSÉG ÖNKORMÁNYZAT
Képviselő-testülete

Szám: Mo/59-8/2024.
J E G Y Z Ő K Ö N Y V

Készült: Mórágy Község Önkormányzat Képviselő-testületének 2024. július 29-én 9.00 órakor a Községházán megtartott rendes nyílt ülésén.

Jelen vannak: Glöckner Henrik polgármester, Illés Béla, Ördög Zoltán, Horváth Dániel, Nagy Jánosné képviselő (5fő)

Tanácskozási joggal megjelent: Tenczlingerné Füle Mária jegyzői megbízott


Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján 5 igen szavazattal, 0 nem szavazattal, 0 tartózkodással az alábbi napirendi pontokat fogadta el:


Napirendi pontok:

 1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (35. sz. előterjesztés)
Előterjesztő: Glöckner Henrik polgármester

2. Döntés a Magyar Posta Zrt által meghirdetett Postapartneri programhoz való csatlakozásról (36. sz. előterjesztés)
Előterjesztő: Glöckner Henrik polgármester

3. Beszámoló a gyermekjóléti és gyermekvédelmi feladatok 2023. évi ellátásáról (37. sz. előterjesztés)
Előterjesztő: Glöckner Henrik polgármester 

4. Döntés a 2024. évi beiskolázási támogatásokról (38. sz. előterjesztés)
Előterjesztő: Glöckner Henrik polgármester 

5. Mórágy község szabályozási tervében szereplő szabályozási vonalak felülvizsgálata (39. sz. előterjesztés)
Előterjesztő: Glöckner Henrik polgármester 

6. A házasságkötés létesítésének hivatali helyiségen kívüli, valamint hivatali munkaidőn kívül történő engedélyezése, valamint az azokért fizetendő díjak értékéről szóló 1/2017. (II.1.) önkormányzati rendelet módosításáról (40. sz. előterjesztés)
Előterjesztő: Glöckner Henrik polgármester 

[bookmark: _Hlk172878006]7. Mórágy község Településtervével kapcsolatos döntések meghozatala (41. sz. előterjesztés)
Előterjesztő: Glöckner Henrik polgármester 

8. Egyebek 

Zárt ülés:
1. Döntés Sztojka Andrásné kérelméről (szóbeli előterjesztés)
Előterjesztő: Glöckner Henrik polgármester 

Napirendi pontok tárgyalása:

1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (35. sz. előterjesztés)
Előterjesztő: Glöckner Henrik polgármester
(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Horváth Dániel képviselő megkérdezte, hogy a TETT üléseken milyen témák kerültek szóba?

Glöckner Henrik polgármester elmondta, hogy szó volt a TETT-re Kész Nap-ról, amely az idei évben Mórágy településen kerül megrendezésre. Tárgyaltak a Lakossági Ellenőrző Csoport átszervezéséről, mert több tag jelezte, hogy nem kíván részt venni a csoport munkájában. Új vezető került megválasztásra, Faragó László az RHK Kft. korábbi üzemeltetési igazgatója vállalta el ezt a feladatot. Mórágy települést két új tag fogja képviselni az Ellenőrző Csoportban: Berde Béla és Jónás Balázs. A 2024. július 2-ai TETT ülés után Bátaapáti új polgármesterével, Koroknai Ernő Róberttel ismerkedtek meg a TETT települések polgármesterei, egy kötetlen beszélgetés formájában. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

61/2024.(VII.29.) Képviselő-testületi határozat
jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő- testülete a 46-57/2024.(V.29.), számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja. 

2. Döntés a Magyar Posta Zrt által meghirdetett Postapartneri programhoz való csatlakozásról (36. sz. előterjesztés)
Előterjesztő: Glöckner Henrik polgármester

Az írásos anyagot a képviselők előzetesen megkapták. Glöckner Henrik polgármester röviden ismertette azt, kiegészítésként elmondta, hogy elment Kétyre, mert ott az Önkormányzat látja már el ezt a feladatot. Tárgyalt a polgármesterrel, aki elmondta, hogy náluk jól működik a szolgáltatás. A gazdálkodási előadó irodájában lenne kialakítva a helyiség, amely megfelel erre a célra.

Kérte a képviselőket, hogy mondják el véleményüket az előterjesztéssel kapcsolatban.

Horváth Dániel képviselő megkérdezte, hogy a hét minden napján nyitva lenne a posta?

Glöckner Henrik polgármester elmondta, hogy hétfőtől-péntekig 4 órában lenne nyitva.

Horváth Dániel képviselő megkérdezte, hogy kik lennének a helyettesek?

Glöckner Henrik polgármester elmondta, hogy több emberrel egyeztettek ez ügyben, eddig még nem sikerült helyettest találni, de meg fogjuk oldani a helyettesítést. Kétyen napi bejelentéssel, 10.000 Ft-os napi díjjal látják el a feladatot. 

Horváth Dániel képviselő megkérdezte, hogy mennyibe kerülne ez az Önkormányzatnak havi szinten?

Glöckner Henrik polgármester elmondta, hogy a 266.800 Ft + ÁFÁ-ból ki lehet hozni a működést.

Illés Béla képviselő elmondta, hogy a település érdekében fontosnak tartja, hogy megmaradjon a postai szolgáltatás, de ha a Magyar Posta meg akar tőle szabadulni, akkor annak oka van, nem rentábilis. Megkérdezte, hogy a szolgáltatásnak helyet adó irodát akkor fallal el kell választani a többi irodától?

Glöckner Henrik polgármester elmondta, hogy nem kell lefalazni, a két iroda közötti ajtót bezárjuk, a kilincseket leszedjük, és tekintve, hogy a gazdálkodási előadó a szomszédos irodát foglalja majd el, az ajtó elé az ő szekrénysora fog átkerülni.

Illés Béla képviselő elmondja, hogy riasztóak a számok. Elgondolkodtató, hogy miért akarják bezárni. Mi lesz az épülettel?
 
Glöckner Henrik polgármester elmondja, hogy az a Posta saját tulajdona, előbb-utóbb valószínűleg eladják.

Illés Béla képviselő elmondja, hogy véleménye szerint átadhatta volna a posta az összes eszközét és berendezését, szerinte ez a pénz nem fedezi a bért és a rezsit.

Glöckner Henrik polgármester elmondja, hogy fedezni fogja, a jelenlegi postai ügyintéző a garantált bérminimum 4 órás összegét kapja, ezt kapná meg továbbra is, a rezsi költségeket pedig arányosítani kell a 15 m2-es irodára, ez bele fog férni a feladat ellátásáért kapott havi jutalékba.

Ördög Zoltán alpolgármester elmondja, hogy szerinte ebből mi jól nem jöhetünk ki, de a település érdekében támogatja. Azt nem érti, hogy miért nem adja át az eszközöket a Posta.

Nagy Jánosné képviselő elmondja, hogy az előterjesztésben benne van, hogy a legtöbb eszközt átadják.

Horváth Dániel képviselő elmondja, hogy úgy gondolja ezt a 3 évet meg kellene próbálni, aztán majd meglátjuk, hogy hogy működik a dolog, utána fel lehet mondani a szerződést.

Illés Béla képviselő elmondja, hogy véleménye szerint a szerződést majd jogilag át kell nézetni és olyan fékek kerüljenek bele, amik védik az önkormányzatot, ha az ő hibájukból szűnik meg a szolgáltatás, akkor milyen kártérítést fizessenek. Kerül-e rács az iroda külső ajtajára?

Glöckner Henrik polgármester elmondta, hogy nem kerül rács az ajtóra, nincs is ilyen előírás. Riasztó van az egész épületen.

Illés Béla képviselő elmondja, hogy a település érdekében támogatja a posta szolgáltatás fenntartását, de vannak kételyei.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő I. számú határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:


62/2024.(VII.29.) Képviselő-testületi határozat
a Postapartneri Programhoz való csatlakozásról

Mórágy Község Önkormányzatának Képviselő-testülete úgy határozott, hogy a Magyar Posta Zrt. által meghirdetett Postapartneri programhoz csatlakozni kíván. 

Felhatalmazza a polgármestert a pályázat benyújtására.

Határidő: folyamatos
Felelős: Glöckner Henrik polgármester






3. Beszámoló a gyermekjóléti és gyermekvédelmi feladatok 2023. évi ellátásáról (37. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

[bookmark: _Hlk173319954]63/2024.(VII.29.) Képviselő-testületi határozat
a 2023. évi gyermekjóléti és gyermekvédelmi feladatok ellátásáról szóló beszámoló elfogadásáról

Mórágy Község Önkormányzatának Képviselő-testülete a gyermekjóléti és gyermekvédelmi feladatok 2023. évi ellátásáról szóló beszámolót – a határozat 1. és 2. melléklete szerinti tartalommal - elfogadja. 
Határidő: azonnal
Felelős: Filczinger Ágnes jegyző
Végrehajtásért felelős: Tenczlingerné Füle Mária jegyzői megbízott

4. Döntés a 2024. évi beiskolázási támogatásokról (38. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

Illés Béla képviselő elmondta, hogy azok a tanulók, akik nem mórágyi lakosok az iskolai Alapítványon keresztül kaphatnának támogatást, ha működne az Alapítvány. Nem kellene különbséget tenni az ide járó gyerekek között, vonzóbbá lehetne tenni az iskolát.

Glöckner Henrik polgármester elmondta, hogy a beiskolázási támogatást a mórágyi állandó lakóhellyel rendelkező gyerekek kaphatják. Az Alapítvánnyal kapcsolatban beszélt Tóth Andrea Teréziával, aki ígéretet tett arra, hogy megpróbál megoldást találni az Alapítvány problémájára.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

64/2024.(VII.29.) Képviselő-testületi határozat
a 2024. évi beiskolázási támogatásokról

Mórágy Község Önkormányzat Képviselő-testülete 2024. évben beiskolázási támogatást állapít meg a mórágyi állandó lakóhellyel rendelkező gyermekek részére a gyermekvédelem helyi szabályozásáról szóló 4/2017.(II.14.) rendelet 4.§ (2) bekezdésben foglaltak alapján:

- az általános iskolások részére 10 000 Ft/fő támogatást 
- középfokú iskolai végzettséget nappali tagozaton szerző gyermekek részére 18 000 Ft/fő támogatást, 
- a felsőoktatásban résztvevők részére 22 000 Ft/fő támogatást nyújt, ha a hallgató az első diplomáját szerzi meg és nappali tagozaton tanul.
- az óvodások részére 3 000 Ft/fő támogatást ad, az óvoda részére történő átutalással.

A beiskolázási támogatás a szülő nyilatkozatának figyelembevételével történik, kifizetését 2024. augusztus 25. határidővel határozza meg.

Felelős: Glöckner Henrik polgármester
Határidő: 2024. augusztus 25. 
Határozattal értesítendő: Bonyhádi Közös Önkormányzati Hivatal Mórágyi Kirendeltsége gazdálkodási főelőadója
[bookmark: _GoBack]

5. Mórágy község szabályozási tervében szereplő szabályozási vonalak felülvizsgálata (39. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

65/2024.(VII.29.) Képviselő-testületi határozat
a szabályozási vonalak felülvizsgálatáról
Mórágy Önkormányzatának Képviselő-testülete úgy határozott, hogy a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 60.§ (16) bekezdésében foglaltakra figyelemmel, a településrendezési eszközökben szereplő szabályozási vonalak tekintetében a közérdekű elrendelés indoka továbbra is fennáll, ezért a helyi építési szabályzat ezzel összefüggő módosítását nem tartja szükségesnek.
A szabályozási vonalak felülvizsgálatát érintő képviselő-testületi határozatot a Tolna Vármegyei Kormányhivatal Állami Főépítészi Iroda, Hajba Csaba állami főépítész részére meg kell küldeni.
Felelős: Glöckner Henrik polgármester
Végrehajtásért felelős: Tenczlingerné Füle Mária jegyzői megbízott
Határidő: azonnal


6. A házasságkötés létesítésének hivatali helyiségen kívüli, valamint hivatali munkaidőn kívül történő engedélyezése, valamint az azokért fizetendő díjak értékéről szóló 1/2017. (II.1.) önkormányzati rendelet módosításáról (40. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, az polgármester szavazást rendelt el az előterjesztésben szereplő rendelet tervezetről.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással az alábbi rendeletet alkotta:

Mórágy Község Önkormányzata Képviselő-testületének 4/2024. (VII.29.) önkormányzati rendelete
a házasságkötés létesítésének hivatali helyiségen kívüli, valamint hivatali munkaidőn kívül történő engedélyezése, valamint az azokért fizetendő díjak értékéről szóló 1/2017. (II.1.) önkormányzati rendelet módosításáról
(A rendelet a jegyzőkönyvhöz mellékelve)

7. Mórágy község Településtervével kapcsolatos döntések meghozatala (41. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:

66/2024.(VII.29.) Képviselő-testületi határozat
Mórágy Község Településtervének készítésére vonatkozó 148/2021. (XI.5.) számú határozat kiegészítéséről

1. [bookmark: _Hlk164319967]A Képviselő-testület Mórágy Község Településtervét a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: új R.) 60. § (6) bekezdés szerinti ÁLTALÁNOS EGYEZTETÉSI ELJÁRÁS szabályai szerint véleményezteti az E-TÉR felületen
2. Mórágy Község Településterve jelen határozat 1. mellékletében szereplő főépítészi feljegyzésben szereplő tartalommal készül.
3. Az épített környezet alakításáról és védelméről szóló 1997. évi LXXVIII. törvény 7. § (3) bekezdés c) pontja alapján Mórágy Község Önkormányzat Képviselő-testülete ezen döntéssel igazolja, hogy a tervezett módosítással nem okozza a különböző települések beépítésre szánt területeinek összenövését.

Felelős:	Glöckner Henrik polgármester a határozat megküldéséért a tervezőnek
Határidő:	azonnal

67/2024.(VII.29.) Képviselő-testületi határozat
Papp Péter kérelméről:

Mórágy Község Önkormányzatának Képviselő-testülete Papp Péter kérelmét megtárgyalta és azt támogatja. 

Felelős:	Glöckner Henrik polgármester
Határidő:	azonnal

68/2024.(VII.29.) Képviselő-testületi határozat
Mórágy Község Településtervének készítése során a módosítással érintett területek jóváhagyásáról és a Terv véleményezésre alkalmasságáról

1. Mórágy Község Önkormányzatának Képviselő-testülete (a továbbiakban: Képviselő-testület) Mórágy Község Településtervének készítése során a módosítással érintett területeket e határozat 1. melléklete szerinti tartalommal megismerte, azokat jóváhagyja.
2. A Képviselő-testület a Településterv tervezetét véleményezésre alkalmasnak tartja, egyben felkéri a polgármestert, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet. 62. § (1) bekezdés szerint kezdeményezze a véleményezési szakaszt az E-TÉR felületen, és a helyben szokásos módon egyaránt.

Felelős:	Glöckner Henrik polgármester 
Határidő:	azonnal


8. Egyebek 

Lieszkovszky Károlyné a Mórágyi Német Nemzetiségi Önkormányzat elnöke megkérdezte, hogy a templom takarítása mikor történik meg?

Glöckner Henrik polgármester elmondta, hogy gondoskodunk róla, a koncertre minden rendben lesz a templomban.

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 10 óra 28 perckor bezárja.


Kmft.




Glöckner Henrik 					    Filczinger Ágnes
  	   polgármester						jegyző

